b'\n_START_ARTICLE_\nUd-af-kroppen-oplevelse\n_START_PARAGRAPH_\nI en ud af kroppen oplevelse, vil en v\xc3\xa5gen person opleve at hun/han sv\xc3\xa6ver ud af sin krop, ofte for at h\xc3\xa6nge over den, og se ned p\xc3\xa5 den._NEWLINE_Videnskaben beskriver den som en illusion der m\xc3\xa5ske opst\xc3\xa5r i forbindelse med en den overordnede sammenkobling af indtryk fra synssansen, f\xc3\xb8lesansen og stillingssansen. F\xc3\xa6nomenet er set i forbindelse med visse abnorme hjernetilstande s\xc3\xa5som epilepsi, slagtilf\xc3\xa6lde og stofmisbrug, men siges ellers at v\xc3\xa6re ganske sj\xc3\xa6lden. S\xc3\xa5danne patienter kan have manglende funktion i omr\xc3\xa5det omkring overgangen mellem tindinge- og isselapperne. Ogs\xc3\xa5 ved (kunstig) elektrisk stimulering af hjerneomr\xc3\xa5det kan ud-af-kroppen oplevelser forekomme. I 2007 rapporterede forskere at de kunne skabe ud-af-kroppen oplevelser "kunstigt" ved at filme en (normal) person bagfra med to videokameraer og vise billederne med en hovedb\xc3\xa5ren sk\xc3\xa6rm._NEWLINE_Indenfor visse "alternative" omr\xc3\xa5der har det besynderlige f\xc3\xa6nomen haft en vis genklang, jf. s\xc3\xa5kaldte "sj\xc3\xa6lerejser".'